Det ble imidlertid også fort kontroversielt i dansk offentlighet, og spesielt gav kritikken av det mye spalteplass. Standupkomikeren Omar Marzouk var en av kritikerne, og han mente dette var billig humor på pakistaneres bekostning, og at Danmark Radio sparket nedover. Det kom også kritikk fra og . Den danske kringkastingssjefen Christian S. Nissen medgav at «spillet ligger på grensen av den provoserende satire og det uakseptable», men at det var DRs oppgave noen ganger å befinne seg på denne grensen, og at han derfor ikke fant grunn til å gripe inn. DR Ung-redaktør Lars Torp uttalte at motivasjonen bak spillet var å sette i gang en diskusjon om annengenerasjonsinnvandrere, en debatt han mente hadde gått i stå «under et åk av politisk korrekthet».